Beurtkrag is ŉ voortdurende realiteit. Hier is wat jy moet doen om jou toestelle te beskerm - Jou Gesin | Solidariteit WêreldJou Gesin | Solidariteit Wêreld
Tuis › Artikels › Beurtkrag is ŉ voortdurende realiteit. Hier is wat jy moet doen om jou toestelle te beskerm
Beurtkrag is ŉ voortdurende realiteit. Hier is wat jy moet doen om jou toestelle te beskerm
Beurtkrag het ʼn algemene verskynsel in Suid-Afrika geword. En, sê Estelle Nagel, Gumtree se bemarkingsbestuurder, voorbereiding is uiters belangrik.
Nagel sê dat soektogte na UPS-toestelle en stuwingbeskermers die hoogte ingeskiet het.
Fluktuering in krag kan katastrofies wees vir jou toestelle en permanente skade aanrig wat dikwels nie deur versekering gedek word nie.
“Dit is duidelik dat kliënte aanvaar het dat ons meer kragbeurte sal ervaar in die weke wat kom, en ons moet voorbereid wees vir die nuwe normaal.”
Hier volg vier dinge wat jy kan doen om jou elektroniese toestelle te beskerm.
Stuwingsbeskermers (Surge protectors)
Stuwingsbeskermers monitor die vloei van elektrisiteit wat jou toerusting bereik en kan óf aan ʼn enkel toestel óf aan jou hoof elektriese paneel tuis gekoppel word. Die stuwingsbeskermer dien as ʼn buffer tussen die sok en die toestel wat die stuwing in krag weglei van jou elektroniese toestelle af. Die lewensduur van ʼn stuwingbeskermer word in joules gemeet – hoe meer, hoe beter.
Onderbrekinglose kragtoevoer (OKT) – (Uninterruptible Power Supply (UPS))
ʼn Onderbrekinglose kragtoevoer (OKT) is ʼn toestel met ʼn battery-aangedrewe ondersteuningstelsel wat jou toestel vir ʼn paar minute of ure van krag kan voorsien. Selfs al hou die OKT jou toestel slegs vir ʼn paar minute aan die gang, sal dit jou genoeg tyd gee om toestelle veilig af te skakel. Dit is ʼn goeie idee om ʼn OKT vir jou versender (router) op kantoor aan te skaf – op hierdie manier kan dit ten minste jou internet-verbinding beveilig.
Ontkoppel jou toestelle
Indien moontlik, hou jou rekenaar- en telefoonkabels wat aan modems en ander sensitiewe toerusting gekoppel is, ontkoppel ooreenkomstig die kragbeurtskedule.
Rugsteunbatterye of sonkrag
Sekuriteitstelsels word dikwels tydens beurtkrag gekompromitteer. Kies sonkragsekuriteitsligte of rugsteunbatterystelsels vir elektriese hekke en heinings om te verseker jou huis word steeds beskerm tydens kragonderbrekings.
Wanneer die krag onderbreek word, gaan elektriese toerusting af, maar baie slimtoestelle het mikroprosessors wat korrekte afsluiting vereis (amper soos ʼn persoonlike rekenaar). Indien nie toegepas word nie, kan dit tot katastrofiese interne hardeware-ineenstorting lei. Daar is ook die risiko dat ʼn verhoogde kragtoevoer of -stuwing wanneer krag herstel word elektronika kan beskadig.
“As jy ʼn duur slim-TV of yskas besit, is die R250-R2000 belegging wat jy gaan maak om daardie toestel te beskerm geheel en al die moeite werd,” sluit Nagel af.
East Coast Radio: https://www.ecr.co.za/lifestyle/house-home/four-ways-protect-your-electronics-during-power-outage/